ന്യൂസിലൻഡിനെതിരായ ഏകദിന പരമ്പരയിലെ ആദ്യ മൂന്ന് മത്സരങ്ങൾക്കുള്ള ഇന്ത്യൻ ടീമിനെ പ്രഖ്യാപിച്ചു . മഹേന്ദ്ര സിംഗ് ധോനി ക്യാപ്റ്റനായി മടങ്ങിയെത്തുമ്പോൾ ടെസ്റ്റ് പരമ്പരയിൽ കളിച്ച അശ്വിൻ , ജഡേജ , ഷാമി എന്നിവർക്ക് സെലക്ടർമാർ വിശ്രമം അനുവദിച്ചു . ഒരുവർഷത്തെ ഇടവേളയ്ക്കുശേഷം സുരേഷ് റെയ്ന ഏകദിന ടീമിൽ തിരിച്ചെത്തിയതാണ് മറ്റൊരു പ്രധാന മാറ്റം . കഴിഞ്ഞവർഷം ഒക്ടോബറിലാണ് റെയ്ന അവസാനമായി ഇന്ത്യക്കായി കളിച്ചത് . കെ . എൽ . രാഹുൽ , ശീഖർ ധവാൻ , ഭുവനേശ്വർ കുമാർ എന്നിവർക്ക് പരിക്കുമൂലം ടീമിലിടം നേടാനായില്ല . ധവാന്റെയും രാഹുലിന്റെയും അഭാവത്തിൽ അജിങ്ക്യാ രഹാനെയാകും രോഹിത്തിനൊപ്പം ഇന്നിംഗ്സ് തുടങ്ങുക . വിരാട് കൊഹ്ലി മൂന്നാം നമ്പറിലിറങ്ങു . മനീഷ് പാണ്ഡെ , സുരേഷ് റെയ്ന , ഹർദ്ദീക് പാണ്ഡ്യ , എം എസ് ധോനി , കേദാർ ജാദവ് എന്നിവരാണ് ബാറ്റിംഗ് നിരയിലുള്ളത് . സ്പിന്നർമാരായി അമിത് മിശ്രയും ജയന്ത് യാദവും അക്സർ പട്ടേലും ടീമിൽ ഇടം നേടി . ഷാമിയുടെയും ഭവനേശ്വർ കുമാറിന്റെ അഭാവത്തിൽ ഉമേഷ് യാദവ് , ധവാൽ കുൽക്കർണി , മൻദീപ് സിംഗ് , ജസ്പ്രീത് ബൂമ്ര എന്നിവരാണ് പേസ് നിരയിലുള്ളത് . പേസർമാരായി ഒരുവർഷത്തിനുശേഷമാണ് മിശ്ര വീണ്ടും ഏകദിന ടീമിലെത്തുന്നത് . പാർട്ട് ടൈം സ്പിന്നറാക്കാമെന്നത് കൂടി കണക്കിലെടുത്താണ് റെയ്നയെ ഉൾപ്പെടുത്തിയതെന്ന് സെലക്ഷൻ കമ്മിറ്റി ചെയർമാൻ എംഎസ്കെ പ്രസാദ് പറഞ്ഞു .